Пасля мелодыі гімна Беларусі вядучы мітынгу дае слова старшыні Жабінкаўскага раённага Савета дэпутатаў Анатолю Шалтанюку. Віншуючы ўсіх з галоўным дзяржаўным святам, ён узгадаў найперш герояў вызвалення роднай краіны, тых, хто больш за сем дзесяцігоддзяў назад прынёс на нашу зямлю мір і свабоду, шчасце жыць на вольнай зямлі. За гэта былі аддадзены жыцці кожнага трэцяга беларуса, менавіта ў гады акупацыі ішла сапраўдная бітва за незалежнасць, якая згуртавала народ, нарадзіла нябачныя раней патрыятызм і мужнасць.